Van Santen het by navraag oor die gerugte aan George Herald gesê, wat wel korrek is, is dat 'n taakspan van nege lede elk uit die onderskeie gemeentes, saamgestel is. Hulle moet 'n verslag opstel sodat die gemeentes se onderskeie kerkrade in November 'n besluit kan neem oor toekomstige nouer samewerking. Die proses word deur professionele fasiliteerders hanteer.
Volgens hom het die twee gemeentes tydens die inperkingsmaatreëls, in vennootskap 'n gesamentlike koskombuis bedryf. Dit het vrae laat ontstaan of daar nie ook ander wyses is waarop hulle kan saamwerk nie.